Koronavirus: O‘zbekistonda kun davomida 600ga yaqin holat aniqlandi, 500ga yaqin bemor tuzaldi

«Shu yilning 20 avgust kuni mamlakatimizda 581 holatda kasallik qayd etilgan bo‘lib, barchasi tana harorati ko‘tarilganligi bois profilaktika maqsadida hamda koronavirusga chalingan bemorlar bilan muloqotda bo‘lganligi sababli namuna olingan fuqarolar orasida aniqlangan», deyiladi xabarda.
Bugun respublikaning 9 hududida tana harorati ko‘tarilgani bois profilaktika maqsadida hamda koronavirusga chalingan bemorlar bilan muloqotda bo‘lgani sababli namuna olingan fuqarolar orasida yangi holatlar aniqlandi va jami holatlar soni 37 ming 693taga yetdi. Qatorasiga oltinchi kun kunlik kasallanish holatlari soni 600dan past bo‘lmoqda.
Yangi holatlar (+581)
Tuzalganlar (+498)

Bugun respublikaning 7 hududida koronavirus infeksiyasidan davolanayotgan bemorlarning 498 nafari sog‘aydi va shu vaqtgacha tuzalganlar soni 33 ming 442 nafarga (88 foiz) yetdi. 
O‘lim holatlari (+6)

Bugan Toshkent shahrida 4 nafar, Surxondaryo viloyatida 1, Toshkent viloyatida ham 1 nafar, jami 6 nafar koronavirusga chalingan bemor vafot etgani qayd etildi. O‘zbekistonda rasmiy statistikaga ko‘ra o‘limlar soni 254taga yetdi.
Ayni paytda tibbiyot muassasalarida 3997 nafar bemor davolanmoqda, shundan 255 nafari og‘ir, 66 nafari esa o‘ta og‘ir ahvolda.